《空同》
宋代·刘攽

汝山不高鲜乔木，汝水不深无巨舟。荒草连天荆棘壮，土脉疏缓多废畴。

三年力耕食不饱，一时不雨人相忧。负薪代炭集市井，耳聋眼瞑垂白头。

土风薄陋趋向狭，一金之子称良谋。百年人物可料数，里闾未见兴公侯。

君不见广成昔从空同居，猗玕亦云隐商馀。千年两士炯若日，希世之才安可诬。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。